Diari Oficial de la Generalitat Valenciana


Sumari del DOGV 9885, del 04-07-2024 (2024/6101)

RESOLUCIÓ 2607-KF-8814-YJQ, de 7 de juny de 2024, del president del Consell de Govern del Consorci Hospitalari Provincial de Castelló, d'esmena d'errada material en la Resolució d'11 d'abril de 2024, de la Presidència del Consorci Hospitalari Provincial de Castelló (CHPCS), de les bases i la convocatòria per a cobrir en propietat, mitjançant un concurs intern, de la direcció assistencial del servici d'urgències corresponent a la plantilla de personal funcionari.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9885

Data del DOGV
:   04-07-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/6101


Data del document
:   07-06-2024

Organisme emissor
:   Consorci Hospitalari Provincial de Castelló

Tipus de document
:   Resolució

Correcció d'errades

RESOLUCIÓ 8619-SF-9817-QQV, de 7 de juny de 2024, del president del Consell de Govern del Consorci Hospitalari Provincial de Castelló, d'esmena d'errada material en la Resolució d'11 d'abril de 2024, de la Presidència del Consorci Hospitalari Provincial de Castelló (CHPCS), de les bases i la convocatòria per a cobrir en propietat, mitjançant un concurs intern, de la direcció assistencial del servici d'urgències corresponent a la plantilla de personal funcionari. [2024/6101]  
El president del Consell de Govern del Consorci Hospitalari Provincial de Castelló, fent ús de les competències establides en els Estatuts del Consorci, publicats en el DOGV número 7098, de 28 d'agost de 2013, resol:  
S'han advertit errades en la redacció que no es poden incardinar en la provisió de la direcció d'urgències convocada mitjançant el sistema de concurs de mèrits, en conseqüència, i de conformitat amb l'article 109.2 de la Llei 39/2015, d'1 d'octubre, del procediment administratiu comú de les administracions públiques. Advertides estes errades materials en la Resolució d'11 d'abril de 2024, de la Presidència del Consorci Hospitalari Provincial de Castelló (CHPCS), de les bases i convocatòria per a cobrir en propietat mitjançant concurs intern direcció assistencial del servici urgències corresponent a la plantilla de personal funcionari (DOGV 9848; 14.05.2023), s'esmenen les següents:  
  
- En el preàmbul se suprimix el text que figura in fine:  
«[…] encara que hi haja personal que reunisca els requisits exigits si considera que cap és idònia per a exercir-lo»  
  
- En el resolc primer:  
On diu:  
«Convocar mitjançant el sistema de lliure designació»;  
Ha de dir:  
«Convocar mitjançant el sistema de concurs».  
  
- En la base quarta:  
On diu:  
«La direcció corresponent […]» i «Esta direcció emetrà informe d'adjudicació, preceptiu i no vinculant […]»;  
Ha de dir:  
«La comissió de valoració […]» i «Esta comissió emetrà l'informe d'adjudicació preceptiu i vinculant […]».  
  
- En la base quinta:  
On diu:  
«[…] quan no concórreguen aspirants idonis per al seu acompliment»;  
Ha de dir:  
«[…] quan no concórreguen en els aspirants els requisits exigits en la convocatòria per al seu acompliment».  
  
Se suprimix el literal in fine:  
«[…] i el seu cessament serà discrecional per part de l'òrgan competent per al seu nomenament»  
  
Contra esta resolució, que és ferma en via administrativa, només es podrà interposar un recurs contenciós administratiu davant dels òrgans competents de la jurisdicció contenciosa administrativa de la Comunitat Valenciana, dins del termini de dos mesos comptats des de l'endemà d'esta notificació, de conformitat amb la Llei 26/1998, de 13 de juliol, reguladora de la jurisdicció contenciosa administrativa. Igualment, es podrà interposar un recurs extraordinari de revisió en els supòsits de l'article 125 de la Llei 39/2015, d'1 d'octubre.  
  
Castelló de la Plana, 7 de juny de 2024.- El president del Consell de Govern del Consorci Hospitalari Provincial de Castelló (per atribució de l'Estatut del Consorci, DOGV 7098, 28.08.2013): Marciano Gómez Gómez.